கேள்வி: இடி மின்னல் காதல் - தயாரிப்பு குறித்து விரிவாக சொல்லுங்கள்.
பதில்: மாதவன் அறிமுக இயக்கமான ''ராகெட்ரி: நம்பி விளைவு'' திரைப்படத்தில் இணைவதற்கு முன்னர், பாலாஜி மாதவன் நான்கு ஆண்டுகளாக மிஷ்கின் உதவியாளராக இருந்தார். இக்காலகட்டத்தில், பாலாஜி மாதவன் விரைவில் இடி மின்னல் காதல் திரைப்படம் உருவாக்கும் திட்டத்தைக் கொண்டு வந்தார். பின்னர் அவரின் குழந்தைப்பருவ நண்பரான ஜெயச்சந்தர் பின்னாம்னேனியிடம் இப்படத்தை வழங்கினார். அவர் படத்தின் ஒளிப்பதிவாளராகவும் உள்ளார். இவர்கள் ஒரு சில முதலீட்டாளர்களைச் சந்தித்து அவர்களுடன் சேர்ந்து படத்தை தயாரித்தனர். முன் - தயாரிப்புப் பணிகள் 2022 மார்ச் மாதம் முதல் 2022 மே மாதம் வரை நடந்தது. மே 2022 இல், படத்தின் பூசையில் மையக் கதாபாத்திரங்கள் இறுதி செய்யப்பட்டு அறிவிக்கப்பட்டன. ஜெயச்சந்தர் பின்னாம்னேனி ஒளிப்பதிவு செய்யவிருந்தார். இசை, படத்தொகுப்பு ஆகியவை முறையே விருது பெற்ற சாம் சி. எஸ்., ஆண்டோனி ஆகியோருக்கு ஒதுக்கப்பட்டன. சென்னை, ஏலகிரி ஆகிய இடங்களில் 3 அட்டவணைகளாக 27 நாட்கள் படப்பிடிப்பு நடந்தது. படத்தின் அனைத்து இறுதிக்கட்ட தயாரிப்புப் பணிகளும் 2022 அக்டோபர் முதல் 2023 அக்டோபர் வரையிலான இடைவெளியில் மேற்கொள்ளப்பட்டன.
கேள்வி: இடி மின்னல் காதல் - வெளியீடு பற்றி நீங்கள் என்ன அறிந்துள்ளீர்கள்?
பதில்: இடி மின்னல் காதல் 2024 மார்ச்சு 29 அன்று திரையரங்குகளில் வெளியிடப்பட்டது. இப்படத்தின் தமிழ்நாடு திரையரங்கு வெளியீட்டு உரிமையை டிரீம் வாரியர் பிக்சர்சு வாங்கியது.
கேள்வி: இடி மின்னல் காதல் - வரவேற்பு பற்றி நீங்கள் என்ன அறிந்துள்ளீர்கள்?
பதில்: டைம்ஸ் நவ் விமர்சகர் ஒருவர், ஐந்திற்கு மூன்று நட்சத்திரங்கள் என்று மதிப்பிட்டு, "இடி மின்னல் காதல் ஒரு சரியான அதிரடிப் பொழுதுபோக்காக இருக்காது. ஆனால் அது எந்த வகையிலும் சலிப்பை ஏற்படுத்தாது. வேறுவிதமாகக் கூறினால், இது ஒரு புதிய கதையை விவரிக்கும் ஒரு நல்ல முயற்சி. ஒரு குறிப்பிடத்தக்க செய்தியைக் கொடுக்கிறது". என்று எழுதினார். சினிமா எக்ஸ்பிரஸ் சிறீசித் முள்ளப்பில்லி, "இடி மின்னல் காதலில் மிகவும் விறுவிறுப்பான கதாபாத்திரம் யாசுமின் பொன்னப்பாவின் அஞ்சலி" என்று கூறினார்.